D A : K. B. Presl, 
TRIBUS SECUNDA, HYMENOPHY LLOIDEAE. 
Sorus in dentibus aut laciniis frondis apicalis immersus vel his consumtis sublateralis 
exsertus, Indusium e duabus laminis frondis divisis et alteratis constructum; hae in varia 
altitudine marginibus connatae indusium ad medium usque ad basim bifidum efformant. Re- 
ceptaculum indusio longius vel aequilongum vel brevius, aut filiforme in parte superiore cap- 
suliferum inferne nudum, aut apice globoso-incrassatum ibidem capsuliferum inferneque nu- 
dum, aut cylindricum. aut obovato-vel lineari- clavatum undique capsuliferum. 
XIV. LEPTOCIONIUM. 
Tabula XI, figura D. 
Venae pinnatae, simplices, prominulae, libere desinentes. Sorus terminalis, sessilis. 
Indusium usque fere ad basim bipartitum suborbiculatum, laciniis planis appressis margine 
aequaliter serrato-ciliatis, Receptaculum cylindricum, obtusum, undique capsuliferum, junius 
indusio aequilongum , adultum duplo longius nudum cicatriculis oblongis spiralibus notatum. 
Capsulae lenticulares, sessiles. 
Rhizoma repens, filiforme, tenue, hinc inde paleis piliformibus patentibus adspersum, 
radicibus. flexuosis. pilis. (radiculis) horizontalibus vestitis. ‚Frondes sparsae. Stipes semi-uni- 
pollicaris, teres, flexuosus, fusco-ater, aut glaber aut hinc inde. paleis piliformibus adspersus. 
Frondis limbus. semi-sesquipollicaris, lanceolatus, acuminatus, basi acutus, margine pilis bi- 
partitis seu dicranoideis crassiusculis rigidis acutissimis ciliatus, profunde pinnatifidus , . laciniis 
alternis. oblongo-lanceolatis . obtusis. inciso-dentatis, dentibus obtusis apice serratis, serraturis 
remotis acutissimis. subciliiferis. : Parenchyma e cellulis. hexagonis regularibus constructum, 
tenerum, transparens, in una pagina pilis bipartitis supra descriptis adspersum,.. Rachis pro- 
minula, flexuosa, fusca. ` Venae pinnatim. exorientes, prominulae , fuscae, simplices, apice 
libero obtuso desinentes rachideque in una pagina pilis bipartitis supra descriptis longioribus 
tamen et subinde ad ortum venarum tripartitis vestitae, in altera glabrae. Sorus in dente ` 
infimo superiore laciniarum terminalis et illum absorbens vel obliterans, sessilis, parvus. ` 
